ҚР БІЛІМ ЖӘНЕ ҒЫЛЫМ МИНИСТРЛІГІ

КАЧИР АУДАНЫ ВОСКРЕСЕНКА ЖАЛПЫ ОРТА БІЛІМ БЕРУ МЕКТЕБІ

**Дара және күрделі сан есімдер**

ҚҰРАСТЫРҒАН: **ЖАРМУЛДИНОВА ДИНАРА РАШИДОВНА**

2014 – 2015 оқу жылы

**Күні: 26.11.14 Пәні:қазақ тілі Сыныбы: 6 «А»**

**Сабақтың тақырыбы:** ***Дара және күрделі сан есімдер***

**Сабақтың мақсаты:** дара және күрделі сан есім туралы алған білімдерін бекіту;сөйлем ішінен сан есімдерді ажырата білу.

**Сабақтың түрі:** саяхат

**Сабақтың әдіс-тәсілдері:** талдау,практикалық,көрнекілік.

**Сабақтың көрнекілігі:** интербелсенді тақта

**Сабақтың барысы:**

**І.Ұйымдастыру.**

**А)**оқушылармен амандасу: Сәлеметсіңдерме балалар!қалдарың қалай? Бүгін далада қандай ауа-райы?

**Ә)**оқушыларды түгендеу,кезекшілік орындауын тексеру,кім бар?кім жоғын? Тексеру

**Б)**оқушылардың зейіндерін сабаққа аудару.

**В)**Психологиялық дайындық.

-Балалар мына тақтадағы суретте не бейнеленген?

-Бұл күн.

-Күннің қандай қасиеті бар?

-Жер бетіне жылуын таратады.

-Күн көзінен тараған жылуды бойымызға таратайық және бір-бірімізге жылылықпен,мейірімділікпен күлімдеп қарайық.Күннің жан-жағында айналып жүретін 9 планета бар.Оны біздер күннің айналасында орналасқандықтан «Күн жүйесі» деп атаймыз.Біздің бүгінгі сабағымыздың ерекшелігі,сол планеталарға саяхатқа барамыз.Тоғыз планетаны атау.

-Саяхатымызды қазір жалғастырамыз,алдымен үй тапсырмасын тексеріп алайық.

**ІІ.Үй тапсырмасы**

76 бет 158-жаттығу.

Берілген тірек сөздерді қатыстырып,сан есімі бар сөйлемдерден тұратын мәтін құраңдар.*Үлгі: Атам мен әжемнің екі-үш сиыры,он-он бестей қойы бар.*

**ІІІ.Жаңа сабақты түсіндіру**

Сан есімдер құрамына қарай **дара сан есім** және **күрделі сан есім** деп екіге бөлінеді.Бір түбірден құралған негізгі және туынды сан есім **дара сан есім** деп аталады.*Мысалы:он,үш,бес,мың,жүз,ондаған,сегізінші,жетеу, т.б.*Екі я одан да көп түбірдің тіркесінен немесе қосарлануынан жасалған сан есім **күрделі сан есім** деп аталады.*Мысалы:екі жүз,үш мың тоғыз жүз елу алты,жүз қаралы,оннан бір,үштен екі,бес ондық,бір-бірден,үш-төрт, т.б.* Сөздердің қосарлануы мен қайталануы арқылы жасалған күрделі сан есімдер дефис (-) арқылы жазылады.*Мысалы: қырық - елу,жетпіс-сексендей,бес-бестен,он-он бес, т.б.*

**Көркем жазу минуты: Пп пиала,перде**

-Ал саяхатымызды жалғастырайық.Ғарышқа немен ұшамыз? Дұрыс, зымыранмен.Ұшу үшін бізге билет қажет.Билетті жұмбақты шешкенде ғана ала аламыз.Саяхатымыздың ерекшелігі сол,біз ұшып барған ғаламшардың тапсырмаларын орындауымыз керек.Соған дайынбыз ба?

*-Алғашқы тоқтайтын ғаламшарымыз Меркурий.*Оның тапсырмасы:

**1-тапсырма:**

Дара сан есімдерді күрделіге айналдырып жаз. Жеті,он,отыз,сегіз,тоғыз,елу, қырық,бір,бес. Үлгі: жеті – жетпіс жеті, ........

*Келесі ғаламшарымыз – Шолпан.*

**2 – тапсырма (77 бет 159-жаттығу)**

Мәтіннің құрамынан дара сан есімдерді бір бөлек,күрделі сан есімдерді бір бөлек екі баған етіп жазыңдар.

*Үлгі:* ***дара сан есімдер: күрделі сан есімдер:***

 жүзінші мың тоғыз жүз қырық екінші

*Келесі ғаламшарымыз – Марс.*

**3 – тапсырма:** Сөйлемдерді көшір.Сан есімдерді сөзбен жаз.

Жер шарында 4 мұхит бар.Тынық мұхитының ең терең жері 11 километрдей болады.Ал теңіздің саны – 30.Жан-жағын құрлық қоршап жатқан теңіз 2 ғана. Олар:Каспий және Арал теңіздері.

Ендігі ғаламшарымыз – Юпитер.

***Есте сақтау жаттығуы. (уақытқа 1 мин)***

Келесі ғаламшарымыз – Сатурн.

**4 – тапсырма (77 бет 160-жаттығу).**Төмендегі сандарды сөзбен жазып,оларды дара және күрделі түріне ажыратыңдар.

Үлгі: дара сан есімдер: үш, ..........

 *күрделі сан есімдер:* қырық бір, ...........

3,41,68,7,5-6,50-60,4,27,9,1000,50,70,1597,789,15257, 7 $\frac{1}{3}$, 5,27,20.

*Келесі қонатын ғаламшарымыз – Уран.*

**6 – тапсырма:** Жұмбақтар

1.Екі,бес,он,

Жиырма,елу,

Жүз,екі жүз,мың бар.

Әрқайсысының құны бар. (теңгелер)

2.100 мүйізі бар,

Үстінде киізі бар. (киіз үй)

3.Қос құлақты 100 тісті,

Жүзінен бірақ іс түсті. (ара)

 *Келесі ғаламшарымыз – Нептун.* Шығармашылық тапсырма:

1.Піл к3ті,піл к3ті емес,тіл к3ті.

2.6н балдақ қол сәні,әшекей кесте т10 сәні.

3.1еу білмегенді,1еу біледі.

4.Әкесіз 7м – жарты 7м

Шешесіз 7м – анық 7м.

 **ІV.Сабақты бекіту**

Жерге қонамыз.

* Сан есім дегеніміз не?
* Сан есімнің сұрақтар қандай?
* Құрамына қарай нешеге бөлінеді?
* Мағынасына қарай нешеге бөлінеді?

Ал,балалар сабақ ұнады ма сендерге? Несімен ұнады?

**V.Білімді бағалау:** Сабаққа қатысқан оқушылардың білімдерін бағалау.

**Рефлексия:**

|  |  |  |
| --- | --- | --- |
| **Сабақта білдім****Узнал на уроке** | **Тақырып жөнінде өз пікірім****Личное отношение к изучаемому** | **Мұғалімге бүгінгі сабақ жөнінде хат****Письмо учителю о сегоднешнем уроке** |
|  |  |  |

**VІ.Үй тапсырмасы:** 78 бет 161-жаттығу. Сан есімдерді қатыстырып, «Біздің сынып» деген тақырыпта шағын шығарма құрастырып жазыңдар.

Сабақ аяқталды!Сау болыңдар!!!